b'\n_START_ARTICLE_\nRein Pullerits\n_START_PARAGRAPH_\nRein Pullerits (s\xc3\xbcndinud 20. oktoobril 1937 Tallinnas) on Eesti keemik.\n_START_SECTION_\nElulugu\n_START_PARAGRAPH_\nTa l\xc3\xb5petas 1956 T\xc3\xb5rva Keskkooli, 1961 Tartu Riikliku \xc3\x9clikooli keemiaosakonna ja 1969 samas aspirantuuri, kaitses keemiakandidaadi kraadi 1970 TR\xc3\x9cs v\xc3\xa4itekirjaga "\xd0\x9f\xd0\xbe\xd1\x82\xd0\xb5\xd0\xbd\xd1\x86\xd0\xb8\xd0\xb0\xd0\xbb \xd0\xbd\xd1\x83\xd0\xbb\xd0\xb5\xd0\xb2\xd0\xbe\xd0\xb3\xd0\xbe \xd0\xb7\xd0\xb0\xd1\x80\xd1\x8f\xd0\xb4\xd0\xb0 \xd0\xb8 \xd0\xb7\xd0\xb0\xd0\xba\xd0\xbe\xd0\xbd\xd0\xbe\xd0\xbc\xd0\xb5\xd1\x80\xd0\xbd\xd0\xbe\xd1\x81\xd1\x82\xd0\xb8 \xd0\xb0\xd0\xb4\xd1\x81\xd0\xbe\xd1\x80\xd0\xb1\xd1\x86\xd0\xb8\xd0\xb8 \xd0\xbf\xd1\x80\xd0\xb5\xd0\xb4\xd0\xb5\xd0\xbb\xd1\x8c\xd0\xbd\xd1\x8b\xd1\x85 \xd1\x81\xd0\xbf\xd0\xb8\xd1\x80\xd1\x82\xd0\xbe\xd0\xb2 \xd0\xbd\xd0\xb0 \xd0\xb2\xd0\xb8\xd1\x81\xd0\xbc\xd1\x83\xd1\x82\xd0\xbe\xd0\xb2\xd0\xbe\xd0\xbc \xd1\x8d\xd0\xbb\xd0\xb5\xd0\xba\xd1\x82\xd1\x80\xd0\xbe\xd0\xb4\xd0\xb5"._NEWLINE_1961\xe2\x80\x931963 oli ta TR\xc3\x9c anorgaanilise keemia kateedri vanemlaborant, 1963\xe2\x80\x931966 ja 1970\xe2\x80\x931971 elektrokeemia labori nooremteadur, 1971\xe2\x80\x931980 juhataja, 1980\xe2\x80\x931982 anorgaanilise keemia kateedri vanem\xc3\xb5petaja, 1982\xe2\x80\x931992 dotsent, 1993\xe2\x80\x932002 f\xc3\xbc\xc3\xbcsikalise keemia instituudi dotsent, 1980\xe2\x80\x931988 ka f\xc3\xbc\xc3\xbcsika-keemiateaduskonna teadusprodekaan.\n_START_SECTION_\nTeadust\xc3\xb6\xc3\xb6\n_START_PARAGRAPH_\nTema peamine uurimisvaldkond on olnud elektrokeemia: elektrilise kaksikkihi ehitus ja adsorptsioon. Ta on uurinud ka T\xc3\x9c keemiaosakonna l\xc3\xa4hiajalugu. Ta on olnud \xc3\xb5pilaste keemiaol\xc3\xbcmpiaadide korraldaja ja \xc5\xbe\xc3\xbcrii esimees aastast 1992, rahvusvaheliste keemiaol\xc3\xbcmpiaadide juht aastast 1994, on \xc3\xb5petanud \xc3\xbcldist ja anorgaanilist keemiat ning koostanud \xc3\xb5ppevahendeid.\n_START_SECTION_\nIsiklikku\n_START_PARAGRAPH_\nTema isa oli Jaan Pullerits. Tema abikaasa oli Heivi Pullerits, nende lapsed on Priit ja Teet Pullerits.'